เรื่องร้องเรียน (ร้องเรียน) วันที่ 2023-09-26 08:10:30 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038656
ขอให้ปรับปรุงการให้บริการของโรงแรม ....บริเวณ รามคำแหง 81 แขวงหัวหมาก เขตบางกะปิ กรุงเทพมหานคร จุดสังเกต เยื้องกับโรงพยาบาลรามคำแหง เนื่องจากผู้ร้องแจ้งว่า เคยเข้าพักที่โรงแรมดังกล่าว (ไม่ระบุช่วงเวลา) พบว่า สิ่งของเครื่องใช้ภายในโรงแรมชำรุดเสียหายหลายอย่าง เช่น 1. หัวก๊อกน้ำอ่างล้างมือถูกทำให้หลวม ทำให้ก๊อกน้ำเลื่อนไปมา (ระบุตามผู้ร้องแจ้ง), 2. นอตฝาชักโครกหลวม, 3.สวิตช์ที่ใช้เปิด-ปิดไฟฟ้าภายในห้อง ไม่มีฝาครอบ, และ 4.สายคล้องบริเวณประตูห้องถูกถอดนอตออก (ระบุตามผู้ร้องแจ้ง) โดยผู้ร้องได้แจ้งกับพนักงานโรงแรมแล้ว จากนั้นพนักงาน (ไม่ระบุชื่อและรูปพรรณสัณฐาน) ได้มาตรวจสอบกรณีดังกล่าว และแจ้งว่า "ข้าวของที่ห้องใช้มานานแล้ว" จากกรณีดังกล่าว ทำให้ผู้ร้องไม่ได้รับความสะดวกในการใช้บริการ ส่งผลให้ได้รับความเดือดร้อนเป็นอย่างมาก ผู้ร้องเห็นว่าทางโรงแรมควรมีการตรวจสอบที่พักให้พร้อมใช้งานอยู่เสมอ และหากสิ่งของเครื่องใช้ภายในโรงแรมชำรุดเสียหาย ควรมีการซ่อมแซมอยู่เสมอ ผู้ร้องประสงค์ให้หน่วยงานที่เกี่ยวข้องปรับปรุงการให้บริการของโรงแรมดังกล่าว เพื่อก่อให้เกิดคุณภาพที่ดี และความพึงพอใจของลูกค้าที่มาใช้บริการต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata